
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αναθεώρηση και επέκταση του εγκεκριμένου ρυμοτομικού σχεδίου Μυ¬ 
τιλήνης στο παραδοσιακό τμήμα αυτής και έγκριση πολεοδομικής 

μελέτης των πολεοδομικών ενοτήτων «Καμάρες», «Αγ. Κυριακή» 

και «Λαγκάδα - Λαζαρέτα» του δήμου Μυτιλήνης (Ν. Λέσβου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το Ν; 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 1 
(παρ. 4), 6 (πάρ. 1, 4, 5 κάι 6) και 7 (παρ. 1,2 και 4). 

2. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 1, 2, 3, 9, 11, 29 και 70. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3, 4 (παρ. 1), 6 (παρ. 1), 
7, 8 και 9 όπως μεταγενέστερα τροποποιήθηκαν με τις διατάξεις του Ν. 
1647/1986 (ΦΚ 141/Α) και του Ν. 1772/1988 (ΦΕΚ 91/Α). 

4. Τις διατάξεις του Ν. 651/77 (ΦΕΚ 207/Α) και ειδικότερα το άρ¬ 
θρο 12 (παρ. Ια και 4) όπως η τελευταία παράγραφος προστέθηκε με το 
άρθρο 31 παράγ. 5 του Ν. 1577/1985 (ΦΕΚ 210/Α). 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το, άρθρο 23 παράγρ. 1. 

6. Την υπ’ αριθ. 78603/3262/12.11.85 απόφαση του Υπουργού 
Χωροταξίας, Οικισμού και Περιβάλλοντος «Έγκριση Γενικού Πολεοδο- 
μικού Σχεδίου Μυτιλήνης (Ν. Λέσβου)» ΦΕΚ 708/Δ). 

7. Την υπ’ αριθ. 26952/1206/23.2.88 απόφαση του Αναπληρωτή 
Υπουργού Περιβάλλοντος, Χωροταξίας και "Δημοσίων Έργων «Χαρα¬ 
κτηρισμός ως πυκνοδομημένων πολεοδομικών ενοτήτων του δήμου 
Μυτιλήνης (Ν. Λέσβου)»". 

8. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροτοιξίας κα Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

9. Τις διατάξεις του Π.Δ/τος 51/1988 «Οργανισμός Υπουργείου 
Περιβάλλοντος, Χωροταξίας και Δημοσίων Έργων» (ΦΕΚ 19/Α/ 
88 ). 

10. Το υπ’ αριθ. 43475/4477/88 έγγραφο της Διεύθυνσης Πολεο- 
δομικού Σχεδιασμού. 

11. Την υπ’ αριθ. Υ. 1436/1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροτοιξίας και Δημοσίων Έργων Μοινόλη Παπαστεφανάκι» 
(ΦΕΚ 549/8). 

12. Τις υπ’ αριθ. 66/87 και 72/87 γνωμοδοτήσεις του δημοτικού 


συμβουλίου Μυτιλήνης. 

13. Τις υπ’ αριθ. 262/87, 270/87, 292/87, 326/87 και 34/88 
γνωμοδοτήσεις του Κεντρικού Συμβουλίου Χωροταξίας, Οικισμού και 
Περιβάλλοντος. 

14. Τις υπ’ αριθ, 48/23.4.87, 50/30.4.87, 52/8.5.87, 53/ 
15.5.87 και 54/22.5.87 γνωμοδοτήσεις του Συμβουλίου Χωροτα¬ 
ξίας, Οικισμού και Περιβάλλοντος νομού Λέσβου. 

15. Την υπ’ αριθ. 516/1988 γνωμοδότηση .του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο Τ 

Α. Εγκρίνεται η αναθεώρηση του εγκεκριμένου ρυμοτομικού σχεδίου 
δήμου Μυτιλήνης (Ν. Λέσβου) σε τμήμα της πόλης που έχει χαρακτηρι- 
σθεί ως παραδοσιακό με τα από 21.9.1979 (ΦΕΚ 537/Δ) και από 
12.11.1985 (ΦΕΚ 731/Δ) ΙΙ.Δ/γμάτα και που εμπίπτει στις πολεο- 
δομικές ενότητες «Επάνω Σκάλα», «Κιόσκι - Κουλμπάρα», «Αγ. Κυ¬ 
ριακή», «Αγ. Συμεών», «Αγ. θεράπων», «Καμάρες», «Ααγκάδα - Λαζα- 
ρέτο», «Βουνάρι» και «Πυργέλια» με τη μετατόπιση των ρυμοτομικών 
και οικοδομικών γραμμών και τον καθορισμό κοινοχρήστων χώρων, 
οδών, πλατειών και την έγκριση της θέσης και διάταξης των κτιρίων τα 
οποία βρίσκονται μέσα στους χώρους ειδικών χρήσεων, όπως φαίνεται 
στα οκτώ (8) σχετικά χρωματισμένα πρωτότυπα διαγράμματα σε κλί¬ 
μακα 1:1000 που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 56666/1988 πράξη του 
και που συνοπτικά τους αντίτυπα δημοσιεύονται με το παρόν διάταγμα. 

Β. Εγκρίνεται με τις διατάξεις των άρθρων 1 και 2 του Ν.Δ/τος της 
17.7.1923 το πολεοδομικό σχέδιο των πολεοδομικών ενοτήτων «Αγ. 
Συμεών», «Καμάρες», «Λαγκάδα - Λαζαρέτο», «Βουνάρι» και «Πυργέ¬ 
λια» του δήμου Μυτιλήνης (Ν. Λέσβου), που εμπίπτουν στο παραδο¬ 
σιακό τμήμα της πόλης, εντός των ορίων του Οικισμού που προϋφίστα- 
ται του έτους 1923 και έχουν χαρακτηρισθεί ως πυκνοδομημένες με 
την υπ’ αριθ. 26952/1206/1988 απόφαση του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων με τον καθορι¬ 
σμό οικοδομήσιμων χώρων, οδών, κοινοχρήστων χώρων, χώρων παι¬ 
δικής χαράς, παιδικού σταθμού, χώρου εκπαίδευσης, νηπιαγωγείου, 
αθλητικών εγκαταστάσεων και χώρου εγκαταστάσεων ΔΕΗ, όπως φαί¬ 
νεται στα ίδια διαγράμματα που αναφέρονται στην προηγούμενη παρά¬ 
γραφο Α. 

Γ. Εγκρίνεται το πολεοδομικό σχέδιο των πολεοδομικών ενοτήτων 
«Καμάρες», «Αγ. Κυριακή» και «Λαγκάδα - Λαζαρέτο» του δήμου Μυ¬ 
τιλήνης (Ν. Λέσβου), που βρίσκονται εντός των ορίων του οικισμού που 
προϋφίσταται του έτους 1923, ως εξής: 

I. του τμήματός τους πού έχει χαρακτηρισθεί ως πυκνοδομημένο με 
την υπ’ αριθ. 26952/1206/1988 απόφαση του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων με τις διατάξεις 
του άρθρων 1 και 2 του Ν.Δ/τος της 17.7.1923, 

II. του τμήματός του που είναι αραιοδομημένο με τις διατάξεις του Ν. 
1337/1983 και 

III. καθορίζονται οικοδομήσιμοι χώροι, οδοί, κοινόχρηστοι χώροι, 
χώρος εκπαίδευσης, στάθμευσης αυτοκινήτων, χώροι αθλοπαιδειών, 
όπως οι παραπάνω ρυθμίσεις φαίνονται στα τέσσερα (4) σχετικά πρωτό- 







8916 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


τυπα διαγράμματα σε κλίμακα 1:1000 που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με την υπ’ αριθ. 
56666/1988 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. 

Άρθρο 2 

I. Στην περιοχή της οποίας αναθεωρείται και επεκτείνεται το σχέδιο 
με τις παραγράφους Α και Β του προηγούμενου άρθρου καθορίζονται οι 
εξής χρήσεις: 

α) Στα οικοδομικά τετράγωνα που χαρακτηρίζονται με στοιχεία Α 
και που φαίνονται στα οκτώ (8) σχετικά πρωτότυπα διαγράμματα σε 
κλίμακα 1:1000, που θεωρήθηκαν από τον Προϊστάμενο της Διεύθυν¬ 
σης Τοπογραφικών Εφαρμογών με την υπ’ αριθ. 56666/1988 πράξη 
του και που συνοπτικά τους αντίτυπα δημοσιεύονται με το παρόν διά¬ 
ταγμα, επιτρέπεται η χρήση γενικής κατοικίας και ειδικότερα: 

- Κατοικίες 

- Εμπορικά καταστήματα 

- Εστιατόρια, αναψυκτήρια 

- Κέντρα διασκέδασης,· ταβέρνες 

- Ξενοδοχεία, λοιπές τουριστικές εγκαταστάσεις 

- Χώροι συνάθροισης του κοινού (θέατρα, κινηματογράφοι, αίθουσες 
συναυλιών κ.λπ.) 

- Πολιτιστικά κτίρια 

- Κτίρια εκπαίδευσης 

- Θρησκευτικοί χώροι 

- Κτίρια Κοινωνικής Πρόνοιας (βρεφονηπιακοί σταθμοί, κέντρα 
υπηρηλίκων κ.λπ.) 

- Χώροι στάθμευσης αυτοκινήτων 

β) Στα οικοδομικά τετράγωνα που χαρακτηρίζονται στα παραπάνω 
διαγράμματα με το στοιχείο Β επιτρέπονται οι κάτωθι χρήσεις: 

- Κατοικίες 

- Γραφεία, διοίκηση 

- Επαγγελματικά εργαστήρια 
■ - Εμπορικά καταστήματα 

- Εστιατόρια, αναψυκτήρια 

- Κέντρο; διασκέδασης, ταβέρνες 

- Ξενοδοχεία, λοιπές τουριστικές εγκαταστάσεις 

- Χώροι συνάθροισης του κοινού (θέατρα, κινηματογράφοι, αίθουσες 
συναυλιών κ.λπ.) 

- Πολιτιστικά κτίρια 

- Κτίρια εκπαίδευσης 

- Θρησκευτικοί χώροι 

- Κτίρια κοινωνικής πρόνοιοις 

- Χώροι στάθμευσης αυτοκινήτων 

γ) Στα οικοδομικά τετράγωνα που χαρακτηρίζονται στα παραπάνω 
διαγράμματα με το στοιχείο Γ επιτρέπονται οι κάτωθι χρήσεις: 

- Κατοικίες 

- Γραφεία, διοίκηση 

- Εμπορικά καταστήματα 

- Εστιατόρια, αναψυκτήρια 

- Κέντρα διασκέδασης, ταβέρνες 

- Ξενοδοχεία, λοιπές τουριστικές εγκαταστάσεις 

- Χώροι συνάθροισης του κοινού (θέατρα, κινηματογράφοι, αίθουσες 
συναυλιών κ.λπ.) 

- Πολιτιστικά κτίρια 

- Θρησκευτικοί χώροι 

- Χώροι στάθμευσης αυτοκινήτων 

- Συγκοινωνιακές εγκαταστάσεις 

- Επαγγελματικά εργαστήρια 

- Βιοτεχνικά εργαστήρια 

- Αποθηκευτικοί χώροι 

- Πρατήρια βενζίνης 

- Εγκαταστάσεις εμπορικών εκθέσεων και λαϊκών αγορών 

δ) Στους λοιπούς οικοδομήσιμους χώρους επιτρέπεται η χρήση αμι¬ 
γούς κατοικίας και ειδικότερα: 

- Κατοικίες 

- Ξενώνες δυναμικού μικρότερου των -20 κλινών 

- Παιδικές χαρές 

' - Κτίρια εκπαίδευσης 

- Θρησκευτικοί χώροι 


- Κτίρια κοινωνικής πρόνοιας (βρεφονηπιακοί σταθμοί, κέντρα υπε¬ 
ρηλίκων κ.λπ.) 

- Χώροι συνάθροισης κοινού (θέατρα, κινηματογράφοι, αίθουσες συ¬ 
ναυλιών κ.λπ.) 

- Αθλητικές εγκαταστάσεις 

- Χώροι στάθμευσης αυτοκινήτων 

- Εμπορικά καταστήματα για τις καθημερινές ανάγκες. 

ε) Κατά παρέκκλιση των διατάξεων των προηγουμένων παραγρά¬ 
φων, επιτρέπεται η συνέχιση λειτουργίας των χρήσεων που υφίστανται 
κατά την ημέρα δημοσίευσης του παρόντος διατάγματος, εφόσον διαθέ¬ 
τουν νόμιμη άδεια, κατάλληλο γι’ αυτές χώρο όπως ορίζουν οι σχετικές 
πολεοδομικές και ειδικές διατάξεις ύστερα από γνώμη της.Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) και του δήμου ότι 
δεν αποτελούν πηγή όχλησης για το περιβάλλον, την κυκλοφορία και 
ιδιαίτερα την κατοικία. 

Επίσης επιτρέπεται κατά παρέκκλιση η χορήγηση άδειας λειτουργίας 
επιχείρησης, εφόσον πληρούνται οι ειδικές για την εγκατάσταση της 
χρήσης διατάξεις και προ της ισχύος του παρόντος διατάγματος είχε εκ- 
δοθεί άδεια έναρξης άσκησης επιτηδεύματος και είχε διαμορφωθεί ο 
χώρος για τη συγκεκριμένη χρήση. 

II. Στην περιοχή της οποίας εγκρίνεται το πολεοδομικό σχέδιο με την 
παράγραφο Γ του προηγούμενου άρθρου καθορίζονται οι εξής χρήσεις: 

α) Στα οικοδομικά τετράγωνα που χαρακτηρίζονται με στοιχεία Γ 
και φαίνονται στα τέσσερα (4) σχετικά διαγράμματα, επιτρέπεται η 
χρήση γενικής κατοικίας όπως προσδιορίζεται με το άρθρο 5 του π.δ/ 
τος 81/80 (ΦΕΚ 27/Α) και ειδικότερα: 

• - Εμπορικά καταστήματα 

- Γραφεία, διοίκηση 

- Επαγγελματικά εργαστήρια 

β) Στους λοιπούς οικοδομήσιμους χώρους επιτρέπεται τ) παραπάνω 
χρήση εκτός από γραφεία, διοίκηση. 

Από τα επαγγελματικά εργαστήρια που περιλαμβάνονται στην παρα¬ 
πάνω χρήση, επιτρέπονται μόνο αρτοποιία και καθαριστήρια, βαφεία, 
σιδηρωτήρια ρούχων. 

Άρθρο 3 

Ι.Α. Τα ελάχιστα όρια εμβαδού και προσώπου των οικοπέδων των 
περιοχών που βρίσκονται εντός του παραδοσιακού τμήματος της πόλης, 
των οποίων αναθεωρείται και εγκρίνεται το σχέδιο με το άρθρο 1 (παρ. 
Α και Β) του παρόντος καθορίζονται ως εξής: 

' 1. Ελάχιστο πρόσωπο: δέκα (10) μέτρα 
Ελάχιστο εμβαδόν: τριακόσια (300) μ2 

2. Κατά παρέκκλιση των διαστάσεων της προηγουμένης παραγρά¬ 
φου τα οικόπεδα θεωρούνται άρτια και οικοδομήσιμα με όποιες διαστά¬ 
σεις έχουν κατά την ημερομηνία δημοσίευσης του παρόντος διατάγμα- 
τος. 

Β. Οι λοιποί όροι και περιορισμοί δόμησης των οικοπέδων των παρα¬ 
πάνω περιοχών καθορίζονται κατά τομείς I, Ια, Ιβ, II, III και IV όπωι 
φαίνονται στα ίδια διαγράμματα ως εξής: 

1. Τομέας I 

α) Μέγιστο ποσοστό κάλυψης των οικοπέδων: εβδομήντα τοις εκατί 
(70%) της επιφάνειας τους. 

β) Συντελεστής δόμησης: ένα και έξι δέκατα (1,6). 
γ) Μέγιστος αριθμός ορόφων των κτιρίων τρεις (3) με μέγιστο επι¬ 
τρεπόμενο ύψος αυτών δέκα (10) μέτρα. 

δ) Στα κτίρια με χρήση εμπορικού καταστήματος επιτρέπεται η κα 
τασκευή παταριού το οποίο συμπεριλαμβάνεται στο συντελεστή δόμη¬ 
σης. 

2. Τομέας Ια 

α) Μέγιστο ποσοστό κάλυψης των οικοπέδων: πενήντα τοις εκατ: 
(50%) της επιφάνειας τους. 

β) Συντελεστής δόμησης: ένα (1) 

γ) Μέγιστος αριθμός ορόφων των κτιρίων δύο (2) με μέγιστο επιτρε 
πόμενο ύψος αυτών επτά μέτρα και τριάντα εκατοστά του μέτρο 1 
(7,30). 

3. Τομέας Ιβ 

α) Μέγιστο ποσοστό κάλυψης των οικοπέδων σαράντα τοις εκατ 
(40%) της επιφάνειας τους. 

β) Συντελεστής δόμησης: οκτώ δέκατα (0,8). 
γ) Μέγιστος αριθμός ορόφων των κτιρίων δύο (2) με μέγιστο επιτρ 
πόμενο ύψος αυτών επτά (7) μέτρα. 

8) Κατά τα λοιπά εφαρμόζονται οι διατάξεις του από 17.2.1986 
π.δ/τος «Καθορισμός ειδικών όρων και περιορισμών δόμησης του πα¬ 
ραδοσιακού τμήματος της πόλεως Μυτιλήνης» (ΦΕΚ 65/Δ/86). 

4. Τομέας II 

α) Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

β) Συντελεστής δόμησης: ένα (1) 

γ) Μέγιστος αριθμός ορόφωντων κτιρίων δύο (2) με μέγιστο επιτρε¬ 
πόμενο ύψος αυτών επτά και μισό (7,5) μέτρα. 

5. Τομέας III 

α) Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

β) Συντελεστής δόμησης: ένα και δύο δέκατα (1,2). 

γ) Μέγιστος αριθμός ορόφων των κτιρίων δύο (2) με μέγιστο επιτρε¬ 
πόμενο ύψος αυτών επτά και μισό (7,5) μέτρα. 

6. Τομέας IV 

α) Μέγιστο ποσοστό κάλυψης των οικοπέδων: εξήντα τοις εκατό 
(60%) της επιφάνειας τους. 

β) Συντελεστής δόμησης: ένα (1) 

γ) Μέγιστος αριθμός ορόφων των κτιρίων δύο (2) με μέγιστο επιτρε¬ 
πόμενο ύψος αυτών επτά και μισό (7,5) μέτρα. 

7. Κατ’ εξαίρεση των παραπάνω οριζομένων συντελεστών δόμησης, 
επιτρέπεται η ανέγερση οικοδομής συνολικής επιφάνειας ορόφων μέχρι 
100 μ2 και με αύξηση του ποσοστού κάλυψης μέχρι 90% της επιφά¬ 
νειας των οικοπέδων. 

8. Εκτός των ανωτέρω καθοριζομένων όρων και περιορισμών δόμη¬ 
σης εξακολουθούν νοί ισχύουν και οι καθορισθέντες ειδικοί όροι και πε¬ 
ριορισμοί δόμησης με το από 12.11.1985 π.δ/γμα «Χαρακτηρισμός 
ως παραδοσιακού τμήματος της πόλεως Μυτιλήνης (ιστορικό κέντρο), 
χαρακτηρισμός ως διατηρητέων κτιρίων και επιβολή ειδικών όρων και 
περιορισμών δόμησης αυτών» (ΦΕΚ 731/Δ/85). 

9. Για τις παραπάνω περιοχές δεν ισχύει η παράγρ. 5 του άρθρου 23 
του ν. 1577/1985 «Γ.Ο.Κ.». 

II. Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων της περιοχής της οποίας εγκρίνε- 
ται το σχέδιο με το άρθρο 1 (παρ.Γ) του παρόντος καθορίζονται κατά το¬ 
μείς ΙΙα καιι ΙΙΙα ως εξής: 

Α. Τομείς ΙΙα και ΙΙΙα (πυκνοδομημένο τμήμα οικισμού προϋφιστα- 
μένου του έτους 1923). 

1. Ελάχιστο πρόσωπο: δέκα (10) μέτρα 

Ελάχιστο εμβαδόν: τριακόσια (300) μ2. 

2. Κατά παρέκκλιση των διαστάσεων της προηγουμένης παραγρά¬ 
φου θεωρούνται άρτια και οικοδομήσιμα τα οικόπεδα: 

α) εφόσον είχαν κατά την 25.7.79 ημέρα δημοσίευσης του από 
19.7.79 π.δ/τος (ΦΕΚ 401/Δ/79). 

- Ελάχιστο πρόσωπο: οκτώ (8) μέτρα 

- Ελάχιστο εμβαδόν: εκατόν πενήντα (150) μ2 

β) με όποιες διαστάσεις και εμβαδόν είχαν κατά την 2.7.68 ημέρα 
δημοσίευσης του από 15.6.68 β.δ/τος (ΦΕΚ 111 /Δ/68). 

3. Επιπλέον των προϋποθέσεων των προηγουμένων παραγράφων 1 


και 2 του παρόντος, τα οικόπεδα θεωρούνται άρτια και οικοδομήσιμα 
εφόσον στο οικοδομήσιμο τμήμα .τους εγγράφεται κάτοψη κτιρίου με 
ελάχιστη επιφάνεια πενήντα (50) μ2 και ελάχιστη πλευρά πέντε (5) μέ¬ 
τρα. 

4. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

5. Συντελεστής δόμησης: ένα και τέσσερα δέκατα (1,4). 

6. Μέγιστο επιτρεπόμενο ύψος των ανεγερθησομένων κτιρίων επτά 
και μισό (7,5) μέτρα. 

Β. Τομέας ΙΙΙβ (αραιοδομημένο τμήμα οικισμού προϋφισταμένου του 
έτους 1923). 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν, τριακόσια (300) μ2 

2. Κατά παρέκκλιση των διαστάσεων της προηγουμένης παραγρά¬ 
φου τα οικόπεδα θεωρούνται άρτια και οικοδομήσιμα εφόσον στο οικο- 
δομήσιμο τμήμα τους εγγράφεται κάτοψη κτιρίου με ελάχιστη επιφά¬ 
νεια πενήντα (50) μ2 και ελάχιστη πλευρά πέντε (5) μέτρα. 

3. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

4. Συντελεστής δόμησης οκτώ δέκατα (0,8). · 

5. Μέγιστο επιτρεπόμενο ύψος των ανεγερθησομένων κτιρίων επτά 
και μισό (7,5) μέτρα. 

Γ. Οι όροι και περιορισμοί δόμησης του χώρου εκπαίδευσης που κα¬ 
θορίζεται με την παράγραφο ΓΙΙΙ του άρθρου 1 του παρόντος ορίζονται 
ως εξής: 

1. Μέγιστο ποσοστό κάλυψης εξήντα τοις εκατό (60%) της επιφά¬ 
νειας του χώρου. ν 

2. Συντελεστής δόμησης: έξι δέκατα (0,6). 

3. Μέγιστο επιτρεπόμενο ύψος των ανεγερθησομένων κτιρίων οκτώ 
(8) μέτρα. 

Άρθρο 4 

Εάν μέχρι τη δημοσίευση του παρόντος διατάγματος έχει εκδοθεί νό¬ 
μιμη άδεια οικοδομής της αρμοδίας αρχής εκτελείται όπως εκδόθηκε. 

Άρθρο 5 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 2 Σεπτεμβρίου 1988' 

Ο ΠΡΟΕΔΡΟΣ ΤΗΣ'ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

